Saupami katiwasan wontên ing margi, kabegalan kasêbrotan. Sapintên-pintêna ingkang ical. Inggih katêmpahakên dhatêng têtiyang siti dhusun. Ingkang gadhah siti panggenanipun kabegalan kasêbrotan wau punika, sarta macapat môncagangsalipun. Anêmpahana sakawit. Akanthia supaos ing kalih-kalihipun. Wondene supaosipun prayayi matri, ingkang andhèrèkakên rêmbatan gotongan wau, mênawi awit saking pandamêlipun. Kalih mênawi angrubagini, kathah kêdhikipun rêmbatan gotongan ingkang ical. Dene tiyang siti dhusun. Inggih mênawi awit saking pandamêlipun. Dene tatrapipun angsalipun amêdalakên tatêmpah wau punika, inggih kadosa gènipun amêdalakên têtiyang Jawi, kalih tiyang Cina, kabegalan kasêbrotan wau punika, anuntên tiyang ingkang dursila ambegal anyêbrot wau punika, sami kaupadosa ing parentah kêkalih, saupami kapanggih dursilanipun. Inggih kaukuma, punapa ing saukumipun. Wondene tatêmpah, inggih wangsula sadaya, sawab dursilaipun kapanggih, sarta sampun kacêpêng, katura ing parentah, saupami darbèking guvêrmèn. [guvêrmè...]
